《赠中上人》
宋代·释祖可

能来不能款，竟欲与公言。促策望山去，未须违世喧。

轻帆收落日，独鸟向前村。我亦动归思，一峰烟霭昏。

作者简介：释祖可，字正平，俗名苏序，丹阳（今属江苏）人。庠弟。少以病癞，人目为癞可。自为僧，居庐山之下。工诗，诗入江西诗派（《江西诗社宗派图录》）。有《东溪集》，已佚。《京口耆旧传》卷四、《嘉定镇江志》卷二○、《至顺镇江志》卷一九有传。今录诗二十八首。